مدونة سارة أخبار الاقتصاد شهادة جديدة من بنك مصر تضاعف أموالك والعائد
#000000
شهادة جديدة من بنك مصر تضاعف أموالك والعائد
#000001
الفترة الأخيرة كتير من البنوك في مصر قرروا أنهم يطرحوا شهادات ادخار بعائد تنافسي، وده خلى العملا في حيرة كبيرة عن افضل شهادة ادخار ممكن يستثمروا فيها فلوسهم وتحيبلهم احسن عائد
#000004
شوف يا سيدي، حسب موقع صدى البلد، بنك مصر طرح شهادة اسمها “ابن مصر2” ودي بقى بعائد متناقص لمدة 3 سنين، بيبدأ من 22% في السنة الأولى و18% في السنة التانية، و16 % للسنة التالتة، والعائد بتاعها بيتصرف شهريا.
#000006
يعني مثلا لو معاك 600 الف فالعائد بتاعك من الشهادة هيكون 11 الف شهريا من خلال عائد ال22%، الشهادة دي بتتميز بأنك ممكن تقترض بضمانها، دي كمان وبتصدر بطاقات ائتمان بأنواعها بضمان الشهادات.
#000007
وبالمناسبة البنك الأهلي أصدر نفس الشهادة تحت مسمى الشهادة البلاتينية ودي بعائد “متدرج” لمدة 3 سنين بعائد سنوى 22%؜ لأول سنة و18% السنة الثانية و16%؜ السنة الثالثة ويصرف العائد شهريا
#000010
ودي مكنتش اول شهادة بيطلقها بنك مصر والبنك الأهلي مع بعض، وده لأنهم الفترة الأخيرة أصدروا شهادات دولارية جديدة، بس إيه تفاصيل الشهادات دي؟
#000011
انا اقولك، بنك مصر كان أعلن خلال الفترة الأخيرة عن إصدار شهادتين دولارية، الشهادة الاولى اسمها شهادة «القمة» ودي بعائد 9% سنويا، ومدتها 3سنين، العائد بتاعها بقى ياسيدي بيكون تراكمي وبيتصرف مقدم بالجنيه المصري وبواقع(27%)
#000012
الشهادات دي بتشتريها ب1000 دولار، والعائد بتاعها بيتحسب من تاني يوم شراء، انت كمان ممكن تسترد الشهادات دي بعد مرور 6 شهور من تاريخ الشرا، وده وفقا لقواعد البنك,
#000014
ودي نفس الشهادات اللي أصدرها البنك الأهلي لكن بمسميات مختلفة بمعنى أن شهادة ايليت في بنك مصر اسمها الاهلي بلس في البنك الاهلي ودي بعائد 7%، والقمة اسمها في البنك الأهلي “الاهلي فورا” ودي بعائد 9% بيتصرف مقدم
#000015
وعلى فكرة الهدف الأساسي من اصدار الشهادات الدولارية دي هو تشجيع المصريين المقيمين في الخارج على زيادة تحويلاتهم من العملة الأجنبية من ناحية، ومن ناحية تانية أن العملا يستثمروا فلوسهم في وعاء ادخاري يحافظ على فلوسهم ويزودها كمان.
#000016